*Каенлык авылы башлангыч мәктәбе.*

*Очрашуга Әфган сугышында булган ветеран*

*егетләр чакырыла.*

1 а/б:Яшәү өчен тугрылыкта күрә белгән

Иле өчен туган, утка кергән

Ак чәчәктәй назлы күңел белән

Корыч түзмәс газапларга түзә белгән

Ул безнең -ир - егетләребез!

2 нче а/б:Хәерле кич дуслар! Исәнмесез?

Бүген 23 нче февраль, Ватанны саклаучылар көне. Котлыйбыз сезне, хөрмэтле ир – егетләр, яшүсмерләр, зур бәйрәм белән. Сезгә исәнлек – саулык, тынычлык, бәхет – шатлыклар телибез.

1 нче а/б:Язгы таңда , яфрак шаулаганда,

Жыр ишетсәң, син дә колак сал.

Ләйсән янгыр яуган чакта

Моң ишетсәң, тыңлап кал...

Алар булыр -солдат дусларның

Йөрәгеннән чыккан жырлары.

Сүзләр белән аңлата алмагач

Йөрәк тулы сагыну моңнары

Котлау җыры:”Абыем солдат булган”

1 нче а/б:Әфганстан, исемең шигыйрь синең,

Жирең сихри, кыя – тауларың.

Изге дуслык бурычын үтәр өчен

Сиңа ките бик күп ташларым…

2 нче а/б: Әфганстан… Каян гына килеп керде соң безнең телебезгә, бер ук вакытта сихри дә, ят та, дәһшәтле дә булган бу сүз? Килеп керде дә, барыбызның да сискәндереп, сагаерга мәҗбүр итте, аналарның төн йокысын качырды, илгә кургаш табутлар кайтарылды. Бу сугышны безнең онытырга хакыбыз юк, анда Совет халкының 15 меңләп батыр улынын чәчәктәй гомере өзелде. Әфган сугышы китергән кайгы – хәсрәтне, мәңге төзәлмәс җан газабын нинди саннарда күрсәтергә дә, нинди бизмәннәрдә салып үлчәргә? Еллар үтү белән күп вакыйгалар хәтердән җуела. Әмма без тарихта мәңгегә уелып калган бу дәхшәтле көннәрне онытырга хакыбыз юк! Юк! Юк!

Без бүгенге кичәбезне «Әфганстан – йөрәк ярам»… дип атадык.

1 нче а/б: Ярдәм сорап күп килделәр безгә

Барысына да безнең ил булышты

Тик беләсе иде-

Без соң тагын

Кайсы илгә , купме бурычлы?

Интернациональ бурыч ,-дидек

Әллә нәрсә итеп сөйләдек

Бурычтырмы…

Нигә меңәрләгән

Кеше жаны белән түләдек?

Яп – яшь кенә килеш күпме гарип

Аналарның йөрәк түзәрме?

Бурыч түләр өчен егетләрнең

Аяк – кулы кирәк идеме?

Тагын кемгә, күпме бурычлы без

Нигә , белер өчен түгелме?

*(магнитофон язмасында-Әфган җыры)*

2 нче а/б :Игътибар иткәнсездер, безнең бүгенге кичәбездә сүз сугыш, моң, югалту турында бара.Шушы елнын 15 нче февралендә соңгы Совет сугышчысы Әфган чиген атлап чыкканга 25 ел тулды. Әмма күпме генә гомер үтмәсен, Сезнең йөрәкләрдәге авыр тойгыларны, сез күргән газап-борчуларны юып төшеру һич мөмкин түгел. Утлы юллар, хәрбиләрчә чын дуслык, батырларча һәлак булган чын дуслар хәсрәте – болар барысы да мәңге онытылмас вакыйгалар.Әфганстанның шомлы җилләре безнең авылны да читләтеп үтмәде...Каенлык авылында туып үскән 6 егетебез ул дәһшәтле көннәрнең шаһиты булып, гомерләренең ин матур вакытында дары исе иснәргә туры килде. Менә алар безнен батырларыбыз, инде күптән чәчләренә чал кергән ир – атлар:

1. Кәримов Нәҗип Мирза улы (1961 елгы), 1979 нчы елнын 2 нче маенда армия сафларына озатыла;
2. Заһидуллин Фәрит Гарифҗан улы(1963 нче елгы), 1981 нче елның яз аенда китә;
3. Хайретдинов Ринат Сабирханулы (1964 елгы), 1982 нче елның көзендә китә;
4. Гильмутдинов Иршат Рафыйк улы( 1965 елгы), 1984 нче елнын 10 нчы ноябрендә армия сафларына алына.
5. Сафин Кәдим Фәһим улы( 1968 елгы)
6. Мулюков Рафис Рафик улы (1967 елгы), 1985 ел 7 ноябрь көнне армиягә алына, Әфганда 1 ел була.

1 нче сорау Загидуллин Фәриткә: Мең төрле хыял дингезендә йөзгән 18 – 19 яшьлек чагыңа кире кайтыйк та, шул вакытта кичергэн уй-фикерләрезне авырсынмыйча сөйләп үтсәгез иде.

2 нче сорау Хайретдинов Ринатка:

* Авыр яраларыгызны янәдән кузгалтканыбыз өчен гафу үтенәбез. Хәрби хезмәткә чакыру алган көн иң истәлекле көн дә, шул ук вакытта шомлы хәбәр дә булып тора, чөнки Әфган җиле ул чакта исә иде. Чакыру алгач кайсы якка чыгып китәсегез билгеле идеме?

1 нче а/б: Әфган уты һаман этә җанны

Төшкә кереп дуслар дәшәләр.

Алар бездән, исән кайтканнардан

Күктән карап көнләшәләр.

Шәм кабызам. Карга чәчәк салам

Сезне уйлап йөрәк сызлана

Әрни йөрәк, Әфганнарда калган

Яп – яшь гомерләрне кызгана..

Мәчетләрдә дога, чиркәүләрдә сезнең хакка шәмнәр куелган.

Исемегез безнең йөрәкләрдә

Онытылмас булып уелган.

Номер:

2 нче а/б: Сабый чактан ук хәтфә үләннәрдә аунап үскән су буйлары. Күзләр күгәргәнче су коенган бака күлләре. Бүген барыгыз да миннән аерылып каласыз. Ләкин кая гына китсәм дә, ниләр генә күрсәм дә. Иксез – чиксез булган сөекле ватанымнын бер өлеше булып сез куз алдымнан китмисез, барыр юлыма якты маяк булып торасыз, туган якнын туфрагы да газиз , күңелгә якын бит,

Аунап үскән су буйлары. Коточкыч афәтне үз күзе белән күргән, аның эчендә кайнаган, гомерендә мылтык та тотып карамаган, яңгыр күк яуган кургаш астында исән калырга, кул – аяксыз калган иптәшләренең әрнүләрен ишетергә, үз кулында җан биргән иптәшенең соңгы амәнәтен үтәргә көч тапкан батырларыбыз бүген безнең белән. Шуларнын берсе Гилмутдинов Иршат Рафыйк улы

3 нче сорау Иршатка:

* үзегез Әфган җиренә барып кергәнегезне кайчан белдегез, сезне сугышка керергә әзерләделәрме? Үз кичерешләрегез турында әйтеп үтсәгез иде.

Номер :

1 нче а/б: Туган җирдән аерылып еракларда

Көнне төнгә, төнне көнгә ялгап

Туган илнең иминлеген саклап

Изге эштә хезмәт итә солдат

Ата – баба заманыннан шулай килгән

Хезмәт сорый олы рухи бөеклекне

Куәт өстәп армый-талмый күнегүне

Туземлекне, батырлыкны, егетлекне

Бәйрәм белән сине батыр солдат

Сине бүген искә алып үтәбез

Изге бурычыңны яхшы тәмам итеп

Исән – имин кайтуыңны көтәбез

Номер: җыр “Абыема хат”

А/б:

Теләкләрнең кайсын теләсәк тә

Аз булыр күк синең хөрмәткә

Аяз булсын мәңге күңел күгегез

Без калабыз шушы теләктә

Киләчәкләр матур, күркәм булсын

Очрамасын сезгә киртәләр

Ак бәхетләр генә алып килсен

Киләчәктә туар иртәләр!

1 нче а/б: Кадерле дуслар!

Әкрен генэ җилләр исә,

Ел артыннан еллар үтә

Ә, халыкта тик бер теләк,

Гүя, бердәм сулыш

Мәрмәр һәйкәлләр каршында

Ямьле күзләр карашында

Катгый таләп: җирдә кабат

Кабатланмасын сугыш

Дөньялар гел тыныч булсын

Кояш һаман көлеп торсын

Фирүзәдәй саф күк йөзен

Капламасын болыт

Гомере булсын балаларның

Нурлы йөзен аналарның

Кара кайгы көйдермәсен

Күгәрченнәр очып уйнап

Дуслык йөрсен илләр буйлап

Зәңгәр күктән үлем түгел

Нурлар яусын җиргә.

Яшьләр кулга-кул алышып

Хезмәттә, җырда ярышып

Килер көннәр каршына

Атласыннар бергә, бергә

2 нче а/б: Сугышта катнашучылар гына тугел, без, бугенге яшьләр, киләчәк буын кешеләре дә бу вакыйганы онытырга тиеш түгел. Илдә тыныч булып, атыш, шартлау тавышларын ишетмичә яшәргә язсын. Җир йөзендә беркайчан да сугыш кабатланмасын!